ΚΑΝΟΝΙΣΜΟΣ (ΕΚ) αριθ. 392/94 ΤΗΣ ΕΠΙΤΡΟΠΗΣ της 23ης Φεβρουαρίου 1994 για την τροποποίηση του κανονισμού (ΕΟΚ) αριθ. 1443/82 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 24β παράγραφος 6 και το άρθρο 39, Εκτιμώντας: ότι, από την 1η Ιουλίου 1994, η κοινή οργάνωση των αγορών στον τομέα της ζάχαρης που διέπεται από τον κανονισμό (ΕΟΚ) αριθ. 1785/81 επεκτείνεται στο σιρόπι ινουλίνης που υπάγεται στους κωδικούς ΣΟ ex 1702 60 90 και ex 1702 90 90- ότι, κατά συνέπεια, το καθεστώς ποσοστώσεων παραγωγής που προβλέπει η κοινή οργάνωση των αγορών εφαρμόζεται από την περίοδο εμπορίας 1994/95 για το προϊόν αυτό- ότι πρέπει να θεσπιστούν για το σκοπό αυτό οι απαραίτητες λεπτομέρειες εφαρμογής με τροποποίηση του κανονισμού (ΕΟΚ) αριθ. 1443/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 886/91 (4)- ότι το άρθρο 24β παράγραφος 1 του κανονισμού (ΕΟΚ) αριθ. 1785/81 θεσπίζει ότι, κατ' αρχήν, η ποσόστωση Α κάθε επιχείρησης παραγωγής σιροπιού ινουλίνης είναι ίση με την παραγωγή της, που διαπιστώνεται από το ενδιαφερόμενο κράτος μέλος υπό όρους που πρόκειται να καθοριστούν, η οποία πραγματοποιείται από την περίοδο από 1ης Ιουλίου 1992 έως 30 Ιουνίου 1993 σε ειδικές εγκαταστάσεις οι οποίες είναι σχεδιασμένες και προορίζονται αποκλειστικά για την υδρόλυση της ινουλίνης, στο πλαίσιο πλήρους και ενιαίας διαδικασίας μεταποίησης, από τη στιγμή που λαμβάνεται το γεωργικό προϊόν βάσης μέχρι την τελική παραγωγή σιροπιού ινουλίνης- ότι, λαμβάνοντας υπόψη αυτόν τον καθορισμό της διαδικασίας, πρέπει να προβλεφθεί ότι το κράτος μέλος πρέπει να λαμβάνει υπόψη για τη διαπίστωση αυτή, εν πάση περιπτώσει, την ποσότητα ριζών του βασικού προϊόντος, που έχει αγορασθεί, παραληφθεί και μεταποιηθεί σε σιρόπι ινουλίνης κατά την εν λόγω περίοδο, καθώς και την ποσότητα παραγωγής του σιροπιού ινουλίνης που λαμβάνεται στην προαναφερθείσα εγκατάσταση μετά από συνεχή και αδιάκοπη διαδικασία παρασκευής κατά την περίοδο αναφοράς- ότι το άρθρο 24β παράγραφος 3 του κανονισμού (ΕΟΚ) αριθ. 1785/81 θεσπίζει ότι ο καθορισμός της τεχνικής παραγωγικής ικανότητας της εν λόγω επιχείρησης που απαιτείται για τον καθορισμό των ποσοστώσεων Α και Β πρέπει να αναφέρεται σε συνεχή βιομηχανική παραγωγή στην προαναφερθείσα εγκατάσταση- ότι πρέπει, προκειμένου να εξασφαλιστεί η ενιαία εφαρμογή του κριτηρίου αυτού στην Κοινότητα, να καθοριστεί η σημασία του σε αναφορά ειδικότερα με τη σχέση που δύναται να υπάρξει μεταξύ της πραγματικής παραγωγικής ικανότητας και της ενδεχόμενης ζήτησης της αγοράς- ότι το παραγόμενο σιρόπι ινουλίνης εμφανίζεται κατά γενικό κανόνα ως έχει μόλις η ινουλίνη ή οι ολιγοφρουκτόζες της υποστούν τη διαδικασία υδρόλυσης ή πρώτης εξαέρωσης- ότι, με τον τρόπο αυτό και προς αποφυγή αυθαιρεσιών κατά την επιλογή της στιγμής διαπίστωσης της παραγωγής στο μέλλον, αυτή πρέπει να πραγματοποιείται, από την περίοδο εμπορίας 1994/95, αμέσως μετά την έξοδο από την υδρόλυση και την πρώτη εξαέρωση και πριν από οιαδήποτε εργασία χωρισμού των συστατικών γλυκόζης και φρουκτόζης ή πριν από οποιαδήποτε εργασία αναμείξεως- ότι, τόσο η διαπίστωση της παραγωγικής ικανότητας όσο και της ίδιας της παραγωγής, πρέπει, εξαιτίας ιδίως του συντελεστή 1,9 που ορίζεται με τον κανονισμό (ΕΟΚ) αριθ. 1785/81 για την ισοδυναμία μεταξύ σιροπιού ινουλίνης και ζάχαρης/ισογλυκόζης, να προσδιορίζει ότι οι εργασίες αυτές πρέπει να πραγματοποιηθούν με αναφορά σε σιρόπι ινουλίνης που έχει περιεκτικότητα σε φρουκτόζη 80 %- ότι, για να επιτραπεί στα σχετικά κράτη μέλη να καθορίσουν και να παράσχουν, με πλήρη επίγνωση της κατάστασης, τις ποσοστώσεις κάθε επιχείρησης παραγωγής ινουλίνης που είναι εγκαταστημένη στο έδαφός τους, πρέπει να απαιτηθεί από καθεμία από αυτές η ανακοίνωση ορισμένων πληροφοριών καθώς και να προβλεφθεί η υποχρέωση για τον παρασκευαστή σιροπιού ινουλίνης να παρέχει στο σχετικό κράτος μέλος οιαδήποτε στιγμή τη δυνατότητα πραγματοποίησης των αναγκαίων ελέγχων και επιθεωρήσεων στις εγκαταστάσεις του- ότι η περίοδος παραγωγής του σιροπιού ινουλίνης συμπίπτει κατά γενικό κανόνα με την περίοδο παραγωγής της ζάχαρης- ότι, πρέπει, ως εκ τούτου, να ισχύσουν, για τον καθορισμό της παραγωγής του σιροπιού ινουλίνης και των συνεισφορών στην παραγωγή, οι ίδιες ημερομηνίες με εκείνες που ισχύουν με την παραγωγή ζάχαρης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1443/82 τροποποιείται ως εξής: 1. Παρεμβάλλεται το ακόλουθο άρθρο 2α: "Άρθρο 2α 1. Για τη διαπίστωση της παραγωγής που αναφέρεται στην παράγραφο 1 του άρθρου 24β του κανονισμού (ΕΟΚ) αριθ. 1785/81, το συγκεκριμένο κράτος μέλος πρέπει να λάβει υπόψη, ιδίως, την ποσότητα των ριζών του βασικού προϊόντος που έχει αγοραστεί, παραληφθεί και μεταποιηθεί σε σιρόπι ινουλίνης σε ειδικές εγκαταστάσεις που κατασκευάζονται και επιφυλάσσονται για το σκοπό αυτό από τη βιομηχανία παραγωγής του εν λόγω σιροπιού ινουλίνης κατά τη διάρκεια της περιόδου αναφοράς που αναφέρεται στην εν λόγω παράγραφο 1. Μπορεί να ληφθεί υπόψη μόνον η ποσότητα παραγωγής του σιροπιού ινουλίνης που λαμβάνεται στις εγκαταστάσεις αυτές μετά από συνεχή διαδικασία παραγωγής που δεν έχει διακοπεί κατά την περίοδο αναφοράς εντός του ανωτάτου ορίου της μεγίστης περιόδου που αναφέρεται στο άρθρο 24β παράγραφος 3 του κανονισμού (ΕΟΚ) αριθ. 1785/81. 2. Για τον καθορισμό της τεχνικής παραγωγικής ικανότητας που αναφέρεται στην παράγραφο 3 του άρθρου 24β του κανονισμού (ΕΟΚ) αριθ. 1785/81, θεωρείται ως βιομηχανική παραγωγή κατά την έννοια της εν λόγω παραγράφου 3 η παραγωγή που επιτρέπει να ανταποκρίνεται σε οποιαδήποτε ζήτηση αγοράς σιροπιού ινουλίνης εντός του ποσοτικού ορίου αυτής της παραγωγικής ικανότητας, και με εξαίρεση οιασδήποτε παραγωγής που λαμβάνεται σε πειραματικές εγκαταστάσεις. Αυτή η παραγωγική ικανότητα εκφράζεται σε ισοδύναμο ζάχαρης/ισογλυκόζης με εφαρμογή του συντελεστή 1,9 σε σιρόπι ινουλίνης σε ξηρή ουσία που έχει περιεκτικότητα σε φρουκτόζη 80 %. 3. Στη δήλωση που αναφέρεται στο άρθρο 24β παράγραφος 4 του κανονισμού (ΕΟΚ) αριθ. 1785/81, πέραν από τις πληροφορίες που προβλέπονται στην εν λόγω παράγραφο 4 πρέπει να περιλαμβάνεται: α) η εταιρική μορφή, η διεύθυνση της επιχείρησης και ο τόπος όπου βρίσκονται οι εγκαταστάσεις σιροπιού ινουλίνης- β) το σχήμα παραγωγής- γ) η ποσότητα των ριζών του βασικού γεωργικού προϊόντος που έχει αγοραστεί, παραληφθεί και μεταποιηθεί σε σιρόπι ινουλίνης στις ειδικές εγκαταστάσεις που κατασκευάζονται και επιφυλάσσονται για το σκοπό αυτό από την εν λόγω βιομηχανία κατά τη διάρκεια της περιόδου από 1ης Ιουλίου 1992 έως 30 Ιουνίου 1993- δ) η παραγωγή σε σιρόπι ινουλίνης που λαμβάνεται από την εν λόγω βιομηχανία κατά τη διάρκεια της περιόδου από 1ης Ιουλίου 1992 έως 30 Ιουνίου 1993 που λαμβάνεται στις εγκαταστάσεις που αναφέρονται στο άρθρο 24β παράγραφος 1 του κανονισμού (ΕΟΚ) αριθ. 1785/81 και λαμβάνοντας υπόψη τους όρους που αναφέρονται στην παράγραφο 1 του παρόντος άρθρου- ε) την ημερήσια τεχνική παραγωγική ικανότητα της βιομηχανίας την 1η Οκτωβρίου 1992, εκφραζόμενη σε ισοδύναμο ζάχαρης/ισογλυκόζης με εφαρμογή του συντελεστή 1,9 σε σιρόπι ινουλίνης σε ξηρή ουσία που έχει περιεκτικότητα σε φρουκτόζη 80 %- στ) την πραγματική διάρκεια της περιόδου εμπορίας σύμφωνα με τη διαδικασία που αναφέρεται στην παράγραφο 1 δεύτερο εδάφιο εκφρασμένη σε ημέρες εργασίας- ζ) την ημερήσια ικανότητα μεταποιήσεως των ριζών σε σιρόπι ινουλίνης κατά τη διάρκεια της περιόδου εμπορίας- η) την παραγωγική ικανότητα σε τόνους ανά ώρα για το πλύσιμο των ριζών- θ) την παραγωγική ικανότητα σε τόνους των λεπύρων ανά ώρα για τη διαμονή λείανσης των ριζών όταν η διαδικασία δεν χρησιμοποιεί τη διανομή- ι) τη δυνατότητα εξαλείψεως των ουσιών που δεν είναι ζάχαρα και των απορροών ανά κύκλο καθορισμού- κ) τον όγκο των δεξαμενών κάθε φάσεως υδρόλυσης σε σύγχρονη παραγωγή για υδρόλυση μέχρι του σταδίου του 80 % της φρουκτόζης- λ) το ποσοστό σε ξηρές ουσίες του προϊόντος κατά την είσοδο και κατά την έξοδο της συγκεντρώσεως- μ) τη δυνατότητα αποθήκευσης την 1η Οκτωβρίου 1992. Η δήλωση αυτή πρέπει να συνοδεύεται από οποιοδήποτε συνοδευτικό στοιχείο για να στηρίξει κάθε ένα από τα σημεία τα οποία μνημονεύει καθώς και από γραπτή δήλωση του παρασκευαστή, με την οποία αναλαμβάνει να εξασφαλίσει στις αρμόδιες αρχές του σχετικού μέλους τη δυνατότητα πραγματοποίησης στις εγκαταστάσεις του των αναγκαίων ελέγχων και επιθεωρήσεων. Τα σχετικά κράτη μέλη μπορούν, εφόσον παρίσταται ανάγκη, να προσφύγουν σε άλλα στοιχεία από εκείνα που παρέχονται από την εν λόγω επιχείρηση για να διαπιστώσουν την ακρίβεια των δηλώσεων. Η δήλωση αυτή πρέπει να περιέλθει στις αρμόδιες αρχές του εν λόγω κράτους μέλους το αργότερο στις 15 Μαρτίου 1994. Το εν λόγω κράτος μέλος κοινοποιεί στην επιχείρηση παραγωγής σιροπιού ινουλίνης, που ανταποκρίνεται στις απαιτούμενες προϋποθέσεις, τις ποσοστώσεις παραγωγής Α και Β κατά την έννοια του άρθου 24β του κανονισμού (ΕΟΚ) αριθ. 1785/81, το αργότερο στις 15 Απριλίου 1994. Σε ειδικές περιπτώσεις, το εν λόγω κράτος μέλος μπορεί, εξαιτίας των αναγκών ελέγχου, να παρατείνει την προθεσμία κοινοποίησης ως τις 30 Απριλίου 1994." 2. Παρεμβάλλετι το ακόλουθο άρθρο 2β: "Άρθρο 2β 1. Από την περίοδο εμπορίας 1994/95, νοείται, κατά την έννοια των άρθρων 24β και 26 έως 29 του κανονισμού (ΕΟΚ) αριθ. 1785/81, ως παραγωγή σιροπιού ινουλίνης, η ποσότητα του προϊόντος που λαμβάνεται μετά από υδρόλυση ινουλίνης ή ολιγοφρουκτουζών που έχει περιεκτικότητα σε φρουκτόζη κατά βάρος σε ξηρά κατάσταση τουλάχιστον 10 % φρουκτόζης υπό ελεύθερη μορφή ή υπό μορφή σακχαρόζης οποιαδήποτε και αν είναι η περιεκτικότητά της σε φρουκτόζη πέραν του ορίου αυτού, που εκφράζεται σε ξηρά ουσία σε ισοδύναμο ζάχαρης/ισογλυκόζης και που έχει διαπιστωθεί για κάθε επιχείρηση παραγωγής σιροπιού ινουλίνης σύμφωνα με την παράγραφο 2. 2. Η ποσότητα του προϊόντος που αναφέρεται στην παράγραφο 1 διαπιστώνεται με: α) φυσική αναμέτρηση του όγκου του προϊόντος ως έχει αμέσως μετά την έξοδο από τον πρώτο εξαερωτή μετά την υδρόλυση και οπωσδήποτε πριν από οποιαδήποτε εργασία διαχωρισμού των συστατικών γλυκόζης και φρουκτόζης ή οποιαδήποτε εργασία αναμείξεως και β) καθορισμό της περιεκτικότητας σε ξηρή ουσία με τη διαθλασιμετρική μέθοδο και υπολογισμό της περιεκτικότητας σε φρουκτόζη κατά βάρος σε ξηρά κατάσταση, βάσει αντιπροσωπευτικού ημερησίου δειγματολογίου και γ) μετατροπή της περιεκτικότητας σε φρουκτόζη 80 % κατά βάρος σε ξηρά κατάσταση- θέτοντας στην ποσότητα που καθορίζεται σε ξηρά κατάσταση το συντελεστή που αντιπροσωπεύει τη σχέση μεταξύ της υπολογισμένης περιεκτικότητας σε φρουκτόζη της εν λόγω ποσότητας του σιροπιού και του 80 % και δ) έκφραση σε συνδυασμό ζάχαρης/ισογλυκόζης με την εφαρμογή του συντελεστή 1,9." 3. Το άρθρο 3 τροποποιείται ως εξής: α) η παράγραφος 1 πρώτο εδάφιο αντικαθίσταται από το ακόλουθο κείμενο: "Τα κράτη μέλη προσδιορίζουν, πριν από τις 15 Φεβρουαρίου κάθε έτους, την προσωρινή παραγωγή ζάχαρης και σιροπιού ινουλίνης της τρέχουσας περιόδου εμπορίας κάθε επιχειρήσεως κειμένης στο έδαφός τους."- β) η παράγραφος 3 αντικαθίσταται από το ακόλουθο κείμενο: "3. Τα κράτη μέλη προσδιορίζουν, πριν από την 1η Οκτωβρίου κάθε έτους, για την προηγούμενη περίοδο εμπορίας, την οριστική παραγωγή ζάχαρης, ισογλυκόζης και σιροπιού ινουλίνης που παρήχθηκε από κάθε επιχείρηση." 4. Το άρθρο 5 τροποποιείται ως εξής: α) η παράγραφος 1 στοιχείο β) αντικαθίσταται από το ακόλουθο κείμενο: "β) καθορισμός, σύμφωνα με τη διαδικασία που αναφέρεται στο άρθρο 41 του κανονισμού (ΕΟΚ) αριθ. 1785/81, των κατά μονάδα ποσών που καθορίζονται σύμφωνα με το άρθρο 6, τα οποία πρέπει να καταβάλει ο παρασκευαστής ζάχαρης, ο παρασκευαστής ισογλυκόζης και ο παρασκευαστής σιροπιού ινουλίνης ως προκαταβολή της συνεισφοράς."- β) η παράγραφος 2 πρώτο και δεύτερο εδάφιο αντικαθίστανται από το ακόλουθο κείμενο: "Τα κράτη μέλη καθορίζουν τις προκαταβολές συνεισφοράς που πρέπει να καταβληθούν από κάθε επιχείρηση παραγωγής ζάχαρης, από κάθε επιχείρηση παραγωγής ισογλυκόζης και από κάθε επιχείρηση παραγωγής σιροπιού ινουλίνης, πριν από τις 15 Απριλίου της τρέχουσας περιόδου εμπορίας. Όσον αφορά τη ζάχαρη και το σιρόπι ινουλίνης, η προκαταβολή που πρέπει να καταβληθεί υπολογίζεται: α) πολλαπλασιάζοντας την προσωρινή παραγωγή ζάχαρης Α και σιροπιού ινουλίνης Α και ζάχαρης Β και σιροπιού ινουλίνης Β, που ορίζεται κατά το άρθρο 3 παράγραφος 1, με το κατά μονάδα ποσό που καθορίζεται για την προκαταβολή επί της βασικής συνεισφοράς στην παραγωγή και β) πολλαπλασιάζοντας την προσωρινή παραγωγή ζάχαρης Β και σιροπιού ινουλίνης Β, που ορίζεται κατά το άρθρο 3 παράγραφος 1, με το κατά μονάδα ποσό που καθορίζεται για την προκαταβολή επί της συνεισφοράς Β."- γ) η παράγραφος 5 αντικαθίσταται από το ακόλουθο κείμενο: "5. για τη διαπίστωση της ποσότητας που αναφέρεται στο άρθρο 28 παράγραφος 1 στοιχείο β) του κανονισμού (ΕΟΚ) αριθ. 1785/81, αφαιρείται από το άθροισμα: α) των ποσοτήτων ζάχαρης, ισογλυκόζης και σιροπιού ινουλίνης που διατέθηκαν στην Κοινότητα για άμεση κατανάλωση και για κατανάλωση μετά από μεταποίηση από τις βιομηχανίες που χρησιμοποιούν τα προϊόντα αυτά και β) των ποσοτήτων μετουσιωμένης ζάχαρης και γ) των ποσοτήτων ζάχαρης, ισογλυκόζης και σιροπιού ινουλίνης που εισήχθησαν από τρίτες χώρες υπό μορφή μεταποιημένων προϊόντων, το άθροισμα των ποσοτήτων ζάχαρης, ισογλυκόζης και σιροπιού ινουλίνης που εξήχθησαν προς τρίτες χώρες υπό τη μορφή μεταποιημένων προϊόντων και των ποσοτήτων προϊόντων βάσης εκφραζομένων σε λευκή ζάχαρη που υπερβαίνουν συνολικά τους 60 000 τόνους για τους οποίους εκδόθηκαν τίτλοι επιστροφής στην παραγωγή όπως αναφέρεται στο άρθρο 1 του κανονισμού (ΕΟΚ) αριθ. 1010/86 του Συμβουλίου (5)(). Επιπλέον θεωρούνται, κατά την έννοια του άρθρου 28 παράγραφος 1 στοιχείο δ) του κανονισμού (ΕΟΚ) αριθ. 1785/81, ως αναλήψεις υποχρεώσεων κατά την εξαγωγή για την τρέχουσα περίοδο εμπορίας: α) όλες οι ποσότητες ζάχαρης που εξάγονται σε φυσική κατάσταση με επιστροφές ή εισφορές κατά την εξαγωγή που καθορίζονται με διαγωνισμούς που προκηρύσσονται κατά την εν λόγω περίοδο- β) όλες οι ποσότητες ζάχαρης, ισογλυκόζης και σιροπιού ινουλίνης που εξάγονται σε φυσική κατάσταση με επιστροφές ή εισφορές κατά την εξαγωγή, που καθορίζονται περιοδικώς βάσει των πιστοποιητικών εξαγωγής που εκδίδονται κατά τη διάρκεια της εν λόγω περιόδου- γ) όλες οι προβλεπόμενες εξαγωγές ζάχαρης, ισογλυκόζης και σιροπιού ινουλίνης υπό μορφή μεταποιημένων προϊόντων με επιστροφές ή εισφορές κατά την εξαγωγή, που καθορίζονται προς το σκοπό αυτό κατά τη διάρκεια της εν λόγω περιόδου- οι εν λόγω ποσότητες κατανέμονται εξίσου εφ' όλης της περιόδου. Για τον υπολογισμό της μέσης προβλέψιμης απώλειας που αναφέρεται στο άρθρο 28 παράγραφος 1 στοιχείο δ) του κανονισμού (ΕΟΚ) αριθ. 1785/81, λαμβάνονται επίσης υπόψη οι επιστροφές στην παραγωγή για τις ποσότητες προϊόντων βάσης εκφραζομένων σε λευκή ζάχαρη που υπερβαίνουν συνολικά τους 60 000 τόνους, για τις οποίες έχουν εκδοθεί στη διάρκεια της εν λόγω περιόδου εμπορίας τίτλοι επιστροφής στην παραγωγή, όπως αναφέρεται στο άρθρο 1 του κανονισμού (ΕΟΚ) αριθ. 1010/86. " 5. Το άρθρο 6 τροποποιείται ως εξής: α) στην παράγραφο 1 η εισαγωγική φράση αντικαθίσταται από το ακόλουθο κείμενο: "1. Όταν, για τη ζάχαρη ή το σιρόπι ινουλίνης, ο κατ' εκτίμηση υπολογισμός της βασικής εισφοράς στην παραγωγή οδηγεί:"- β) η παράγραφος 2 αντικαθίσταται από το ακόλουθο κείμενο: "2. Ο ίδιος κανόνας με αυτόν που προβλέπεται στην παράγραφο 1, εφαρμόζεται για τον καθορισμό του κατά μονάδα ποσού της προκαταβολής επί της συνεισφοράς Β για τη ζάχαρη και για το σιρόπι ινουλίνης, λαμβάνοντας υπόψη το ανώτατο ποσό που αναφέρεται στο άρθρο 28 παράγραφοι 4 και 5 του κανονισμού (ΕΟΚ) αριθ. 1785/81." 6. Το άρθρο 7 αντικαθίσταται από το ακόλουθο κείμενο: "Άρθρο 7 1. Καθορίζονται για τη ζάχαρη, την ισογλυκόζη και το σιρόπι ινουλίνης, πριν από τις 15 Οκτωβρίου, για την προηγούμενη περίοδο εμπορίας: α) τα ποσά της βασικής συνεισφοράς στην παραγωγή και της συνεισφοράς Β- β) κατά περίπτωση, ο συντελεστής που αναφέρεται στο άρθρο 28α παράγραφος 2 του κανονισμού (ΕΟΚ) αριθ. 1785/81. 2. Τα κράτη μέλη προβαίνουν σε καταμέτρηση για την πληρωμή των υπολοίπων των συνεισφορών, για κάθε επιχείρηση παραγωγής ζάχαρης, για κάθε επιχείρηση παραγωγής ισογλυκόζης και για κάθε επιχείρηση παραγωγής σιροπιού ινουλίνης, πριν από την 1η Νοεμβρίου για την προηγούμενη περίοδο εμπορίας, λαμβάνοντας υπόψη τις προκαταβολές που εισπράχθηκαν δυνάμει του άρθρου 5. Τα υπόλοιπαα, που οφείλει η επιχείρηση ή το κράτος μέλος, καταβάλλονται πριν από τις 15 του επόμενου Δεκεμβρίου. 3. Εάν καθοριστεί συντελεστής δυνάμει του άρθρου 28α παράγραφος 2 του κανονισμού (ΕΟΚ) αριθ. 1785/81, τα κράτη μέλη προσδιορίζουν σύμφωνα με την εν λόγω παράγραφο, για κάθε επιχείρηση παραγωγής ζάχαρης, για κάθε επιχείρηση παραγωγής ισογλυκόζης και για κάθε επιχείρηση παραγωγής σιροπιού ινουλίνης, πριν από την 1η Νοεμβρίου για την προηγούμενη περίοδο εμπορίας, τη συμπληρωματική εισφορά που πρέπει να καταβάλουν οι εν λόγω παρασκευαστές. Η συνεισφορά αυτή εισπράττεται μαζί με το υπόλοιπο των συνεισφορών στην παραγωγή για την εν λόγω περίοδο εμπορίας." Άρθρο 2 Ο παρών κανονισμός αρχίζει να ισχύει την 1η Μαρτίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Φεβρουαρίου 1994.

[Source: multi_eurlex | Tokens: 15363]